kagyu
Kagyu er en række af tibetanske buddhistiske ordener, der alle kan føres tilbage til grundlæggeren Marpa (1012-1097).
Tilhængere af ordenerne kaldes kagyupa. Kagyupaordenerne har traditionelt lagt hovedvægten på meditationspraksis, men har desuden fostret en række vigtige buddhistiske tænkere. Ordenerne er nu især dominerende i Østtibet, Ladakh og Bhutan. De vigtigste retninger i dag er Karmapa og Drukpa.